આ ફિલ્મ બે અલગ વ્યક્તિત્વ ધરાવતા આ બે યુવાનોની સ્ટોરી છે. લલિતા ૧૦૦ ટકા સ્કૉલરશિપ મેળવીને ન્યુ યૉર્કમાં પૉલિટિક્સ ભણવા જઈ રહી છે અને નિખિલ પોતાના પિતાના ખર્ચે લંડનમાં ફિલ્મમેકિંગ શીખવા જાય છે. લંડનમાં તેમની મુલાકાત થાય છે અને મિત્રતા થાય છે. તેઓ પહેલી મુલાકાતમાં જ જાણી જાય છે કે બન્ને એકબીજાના પ્રેમમાં છે. જોકે તેમનું ભણતર બે અલગ-અલગ દેશમાં હોવાને કારણે તેઓ લાંબો સમય સાથે પસાર કરી શકે એમ નથી એ તેમણે સ્વીકારવું પડે છે.